Publication: Magyar Közlöny
Issue: MK-2011-137 (Year: 2011, Number: 137)
Era: contemporary
Section: 1. melléklet az 57/2011. (XI. 22.) NFM rendelethez
Paragraph Index: 991

b) a segítségnyújtáshoz vagy beavatkozáshoz 2 percnél több idõ nem szükséges. 3.a. Szervezett, csoportosan haladó evezõs vízijármûvek részvételével zajló vízitúra – tíznél több evezõs vízijármû részvétele esetén – vízi túravezetõ vezetésével bonyolítható le. 3.b. A 3.a. bekezdésben említett vízitúra elindulását, túravezetõjének személyét és a tervezett útvonalat a túravezetõ az indulást megelõzõen köteles bejelenteni a területileg illetékes vízirendészeti szervnek. 3.c. A vízi túravezetõre a túrában részt vevõ vízijármûvek és személyek vonatkozásában a 3. bekezdésben az edzõre meghatározott szabályokat kell alkalmazni. 3.d. A vízitúra vezetõjének vízijármûvét a Szabályzat II. rész 3. melléklet „U” kódlobogójával (II-3. melléklet) kell megjelölni. A lobogó (oldalélének) mérete legkevesebb 0,3 m és az helyettesíthetõ azonos megjelenésû táblával. 3.e. A vízitúra vezetõje jogosult a túra résztvevõinek közlekedési magatartására vonatkozó utasítást adni, amelyet a résztvevõk kötelesek végrehajtani. 3.f. Vízitúra korlátozott látási viszonyok között nem folytatható.

Source: https://magyarkozlony.hu/hivatalos-lapok/dd566b7cbc503fb3ba4b9bbac44a378a29bcd51d/dokumentumok/9ef1006bd0147cb6dbbc8c2be320da520a17a9e4/letoltes